User:Draz.nesh/sandbox

Miloš Bukejlović
Miloš Bukejlović (rođen 21. marta 1989. godine u Doboju, Republika Srpska, Bosna i Hercegovina) je pravnik iz Republike Srpske, trenutni ministar pravde i potpredsjednik Vlade Republike Srpske.

Rane godine i obrazovanje
Miloš Bukejlović rođen je u Doboju 1989. godine. U rodnom gradu završio je osnovnu školu u Osječanima, i Gimnaziju „Jovan Dučić” u Doboju. Zvanje diplomiranog pravnika stekao je na Pravnom fakultetu Univerziteta u Novom Sadu, stručni ispit za rad u organima uprave položio u Banja Luci, a pravosudni ispit položio je u Sarajevu. Poslije stečenog iskustva na pozicijama pravnika u Agenciji za razvoj malih i srednjih preduzeća grada Doboj, Direkciji za izgradnju i razvoj grada Doboj, te u odsjeku za normativne i pravne poslove u Gradskoj upravi Doboj, obavljao je poslove sekretara Skuštine grada Doboja, zatim u dva navrata bio potpredsjednik, nakon čega i najmlađi predsjednik Skupštine grada Doboja. Nakon toga je na poziciji generalnog direktora MH „ERS“ MP a.d. Trebinje - ZP „Elektro Doboj“ a.d. Doboj proveo period do imenovanja na poziciju ministra pravde u Vladi Republike Srpske.

Profesionalna karijera
Poznavanje rada javnih preduzeća, akcionarskog društva i iskustvo na tom polju stekao je kao predsjednik nadzornog odbora u a.d. „Vodovod“ Doboj, predsjednik nadzornog odbora u a.d. „Gradska toplana“ Doboj, te kao predsjednik nadzornog odbora u a.d. „Željeznice Republike Srpske“ Doboj. Od septembra 2021. godine, Bukejlović je bio na direktora u preduzeću MH „ERS“ MP a.d. Trebinje- ZP „Elektro Doboj“ a.d. Doboj. Periodi učešća u mandatu u lokalnom parlamentu: -odbornik u Skupštini Grada Doboj - saziv 2016.-2020. godine - odbornik u Skupštini Grada Doboj - saziv 2020/2021. godine.

Tokom svog mandata, bio je aktivan u različitim pravnim pitanjima, uključujući izmjene Krivičnog zakonika Republike Srpske koje su uključivale kriminalizaciju klevete.

Politička karijera
Bukejlović je član Saveza nezavisnih socijaldemokrata (SNSD), te istovremeno i član glavnog odbora ove stranke. U decembru 2022. godine, imenovan je za ministra pravde Republike Srpske, kao i za potpredsjednika Vlade Republike Srpske. Tokom svog mandata, bio je aktivan u različitim pravnim pitanjima, uključujući izmene Krivičnog zakonika Republike Srpske koje su uključivale kriminalizaciju klevete i uvrede.

Lične informacije
Bukejlović je otac jedne kćerke, aktivno uključen i član uprave Karate klub “Sloga” Doboj.